**PROTOKOLL FRA EKSTRAORDINÆRT STYREMØTE I SAMFUNNSVITERNE PR. SKYPE 25. JUNI 2019**

**Tid:** 25. juni 2019 kl. 15.00-16.00

**Sted:** Skype-møte

**Styremedlemmer:** Merete Nilsson, leder

Tryggve Eng Kielland, nestleder  
Anne Karine Wilson  
Lars Hovland   
Frode Svartvatn   
Carina Sandberg   
Erik F. Øverland

**Forfall:** Ingeborg Skjølingstad,  
Terje Møien, 1. varaAnastasia Norvik, studentobservatør

**Sekretariatet**: Gunn Elisabeth Myhren, generalsekretær

Torun Høgvold Enstad, referent, sekretariatet  
Vidar Berglund, sekretariatet

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sak 30-19 Godkjenning av innkalling og dagsorden**

**Innstilling:**

Innkalling og dagsorden godkjennes.

**Debatt:**

Leder innledet og informerte om at sak 36-19 Deltakelse på landsmøtet for ikke-delegater er lagt til sakslisten og utsendt i etterkant av ordinær innkalling.

**Votering:**

Enstemmig vedtatt.

**Vedtak:**

*Innkalling og dagsorden godkjennes.*

**Sak 31-19 Godkjenning av protokoller**

**Innstilling:**

Hovedstyret godkjenner følgende protokoller:

* Protokoll fra hovedstyremøte 10.-11. april
* Protokoll fra ekstraordinært hovedstyremøte pr. Skype 4. juni 2019

**Debatt:**

Leder innledet.

**Votering:**

Enstemmig vedtatt.

**Vedtak:**

*Hovedstyret godkjenner følgende protokoller:*

* *Protokoll fra hovedstyremøte 10.-11. april*
* *Protokoll fra ekstraordinært hovedstyremøte pr. Skype 4. juni 2019*

**Sak 32-19 Rapporteringer 1. kvartal 2019**

**Innstilling:**

Hovedstyret tar generalsekretærens rapportering for 1. kvartal 2019 til etterretning.

**Debatt:**

Generalsekretæren innledet.

**Votering:**

Enstemmig vedtatt.

**Vedtak:**

*Hovedstyret tar generalsekretærens rapportering for 1. kvartal 2019 til etterretning.*

**Sak 33-19 Samfunnsviternes resultatregnskap 1. kvartal 2019**

**Innstilling:**

Hovedstyret tar resultatregnskap første kvartal 2019 til etterretning.

**Debatt:**

Generalsekretæren innledet. Det er en feil i notene under «Hovedstyret drift og frikjøp», første setning. Riktig skal være: «Den reelle utgiften for hovedstyret drift og frikjøp er kr 1 017 652 som er 185 % av budsjettet.» Dette rettes opp i regnskapet.

**Votering:**

Enstemmig vedtatt.

**Vedtak:**

*Hovedstyret tar resultatregnskap første kvartal 2019 til etterretning.*

**Sak 34-19 Revidert budsjett 2019**

**Innstilling:**

Hovedstyret vedtar forslag til revidert budsjett for 2019.

**Debatt:**

Generalsekretæren innledet.

**Votering:**

Enstemmig vedtatt.

**Vedtak:**

*Hovedstyret vedtar forslag til revidert budsjett for 2019.*

**Sak 35-19 Orienteringer**

**Nytt fra Akademikerne:**

Leder orienterte om følgende:

* Leder har deltatt i utvalg som bistår i ansettelsen av ny generalsekretær i Akademikerne. Intervjuer er avholdt.
* Styremøte i Akademikerne i forrige uke: Akademikerne skal utarbeide nytt policy-dokument for klima og miljø. Arbeidsgruppe er nedsatt, og denne skal ta utgangspunkt i FNs 17 bærekraftmål.
* Styreseminar i Akademikerne i september: Innlagt besøk ved NTNU på Gjøvik.

**Høringer:**

Leder orienterte om følgende:

* Leder deltok i juni på Kunnskapsdepartementets møte om siste innspill til Stortingsmelding om tidlig innsats og inkluderende fellesskap. Deltakende organisasjoner ble bedt om å legge fram med tre hovedinnsatsområder for tiltak. Disse er oversendt departementet og kan leses på foreningens nettside.

**Leder orienterte om i tillegg om følgende:**

* Tre fylkesavdelinger har ennå ikke avholdt årsmøter, og leder er i ferd med å kontakte disse. Fristen for å avholde årsmøter for å kunne sende delegater til landsmøtet, er 20. august. Det kan bli aktuelt å arrangere web-seminarer med høring om ny organisasjonsmodell og årsmøter i disse fylkesavdelingene. Leder følger opp dette sammen med sekretariatet, slik at årsmøter blir avholdt og fylkesstyrer og delegater kan velges.
* Høringen om ny organisering i Samfunnsviterne: Fylkesstyret i Trøndelag har arrangert høringssamling for medlemmene. Leder orienterte om høringen og hovedstyrets forslag på samling for erfarne tillitsvalgte i forrige uke.

**Nytt fra sekretariatet:**

Generalsekretæren orienterte om følgende:

* Sekretariatet stenger uke 30 og 31 i forbindelse med ferieavvikling.
* Kenneth Solberg har sagt opp sin stilling i sekretariatet.
* Sekretariatet jobber med å systematisere informasjon om samfunnsvitenskapelig og humanistisk kompetanse i arbeidslivet (kunnskapsbank). Vi har engasjert Moods Qualitative Research til å intervjue arbeidsgivere i ulike bransjer/sektorer.
* Sekretariatet er i ferd med å planlegge flere kurs for medlemmer og tillitsvalgte i omstilling til høsten.
* Econa har ansatt ny generalsekretær.
* Ny tariffavtale med Virke-HUK er inngått.
* Generalsekretæren deltar på samling for generalsekretærene i Akademikerne denne uka.

**Sak 36-19 Deltakelse på landsmøtet for ikke-delegater**

**Innstilling:**

Hovedstyret vedtar å invitere leder av arbeidslivsutvalget til landsmøtet, og vil be landsmøtet om at hun gis talerett.

Hovedstyret avslår forespørsel fra Nordland fylkesavdeling om å delta med en observatør til landsmøtet.

Hovedstyret gir generalsekretæren fullmakt til å avgjøre henvendelser om deltagelse på landsmøtet, samt invitere gjester som anses formålstjenlige for opplysninger av saker eller av annen grunn ansees formålstjenlig for foreningen.

**Debatt:**

Leder innledet og ga ordet til generalsekretæren, som orienterte om det utsendte saksdokumentet.

**Votering:**

Enstemmig vedtatt.

**Vedtak:**

*Hovedstyret vedtar å invitere leder av arbeidslivsutvalget til landsmøtet, og vil be landsmøtet om at hun gis talerett.*

*Hovedstyret avslår forespørsel fra Nordland fylkesavdeling om å delta med en observatør til landsmøtet.*

*Hovedstyret gir generalsekretæren fullmakt til å avgjøre henvendelser om deltagelse på landsmøtet, samt invitere gjester som anses formålstjenlige for opplysninger av saker eller av annen grunn ansees formålstjenlig for foreningen.*

Merete Nilsson Tryggve Eng Kielland Anne Karine Wilson

Lars Hovland Frode Svartvatn Carina Sandberg

Erik F. Øverland Gunn Elisabeth Myhren, gen.sek.